《步王卢溪韵》
宋代·胡梦昱

瘴地人忧我莫支，人虽危我我何危。
元来忧国不怕死，非为捐身要出奇。
肯怨江山千里还，幸逢天地一时知。
孔光张禹人无笑，禄位输他善保持。

作者简介：胡梦昱（1185～1226），南宋官员。字季昭，又字季汲，号竹林愚隐，吉水（今属江西）人。嘉定十年进士，历南安县、都昌县主簿。中大法科，授峡州司法参军，除大理评事。宝庆元年，因上疏讼济王冤，谪象州羁管。宝庆二年，移钦州，未行而卒。赠朝奉郎，谥刚简，桂林九贤祠列为九贤之一。著有《象台集》六卷、《竹林愚隐集》一卷。